رحلة طويلة من الشباب لسن الرجولة
مر بيها حسن يبشر بدعوته ورسالته.
رسالته اللي صدّرها للعالم
بإعتبارها رسالة ضد الظلم والفساد.
وبما إن سنة الحياة بتقتضي في النهاية إن كل حيّ يموت
فمين للمؤمنين بعدي؟
لكن بعد إنتقال حسن الصبّاح
مين هيكون الوريث؟
الحسين قُتل
والهادي
خانه.
ودلوقتي بهيأك عشان تكون وريث حسن الصبّاح
فهربت أمك مني!
مش عايزك.
مش عايز أكون وريثك!
مين هيحكم قلعة آلموت بعد حسن الصبّاح؟
سنين العمر فاتت جوة القلعة يا برزك.
اللي عمله سيدنا داخل القلعة
ماقدرش يعمله سلطان ولا خليفة.
حسن أصبح وحيد في القلعة وكأنه محبوس.
عايز أتنفس.
عايز أشم ريحة العالم برة قلعة آلموت.
وجه الوقت
اللي يخرج ساكن القلعة المرعب المخيف
بدون مختارينه
ولا رجاله.
تجوزني بنتك؟
ليه اخترت بنت راعي؟
سمعت إن بنات الصحراء والرعاة أولادهم أقوياء.
وأنت عايز مني ولد؟
أنا عايز منك ولد قوي.
مكانش عندك أولاد قبل كده؟
كان عندي إتنين.
واحد مات والتاني موجود.
وأمهم فين؟
بعيدة.
عن قلبك ولّا عن مكانك؟
عن مكاني.
وقلبك.
محدش ساكنه غيرها.
وإتجوزتني أنا ليه؟
ليّا سنين محبوس بمزاجي
قولت أخرج أشوف العالم اللي برة وأتجوز تاني.
محبوس بمزاجك؟
إيه صنعتك؟
حارس على باب الجنة.
وساعات حارس على باب النار.
أنت بتستخف بعقل رعاية الغنم.
بس دي صنعتي فعلًا.
وفي ناس بتقول عليّا شيطان.
وناس تانية بتقول عليّا إمام داعي للحق.
وأنت أنهي فيهم؟
إمام ولّا شيطان؟
أنا حسن
اللي مشي طريق طويل ولسه قادر يمشي قده عشان يحقق حلمه.
حلمه اللي خسّره أغلى الناس.
إبنه
زوجته وأصحابه.
وبرضو لسة ماشي وراه.
بس الحلم اللي يخسّرك كل حبايبك مش حلم.
ده كابوس.
الأحلام الكبيرة يا بدر
ماتقدريش تحققيها إلّا لوحدك.
وإيه بقى الحلم؟
إيه حلم راجل غير إن هو يبقى عنده أولاد وبنات ورزق؟
ويوم من غير أذى؟
لا ده مش حلم الرجالة.
ده حلم أي كبش أنتِ بترعيه برة.
الكبش حلمه بسيط.
عشان كده لازم يفضل وسط القطيع عشان يعرف يعيش.
وكل راجل على قد حلمه.
وأنت حلمك إيه؟
تبقى من جند السلطان؟
ولّا خادم في قصر الخليفة؟
ولّا تابع للراجل المجنون اللي ساكن في القلعة؟
أكبر من كل ده.
أنتِ جميلة أوي يا بدر!
بس قلبك عمره ما هيحبني زي أم ولادك.
دنيا زاد ملهاش زيّ.
وأنا؟
أنتِ بدر.
الشابة الجميلة اللي ممكن ممكن تكون أم لصبي قوي.
بس؟
بس.
أطلب الإذن من مولاتي
إني أرجع بيتي القديم في أصفهان أنا وبنتي.
خطر كبير عليكي.
أنتِ ناسية أنتِ زوجة مين؟
مش ناسية.
بس عاوزة أكون على حريتي أكتر.
لا يا دنيا
أنتِ ليكي غرض تاني.
لأن هنا أأمنلك بكتير.
هناك هقدر أفضحه أكتر.
هقدر أتكلم مع النساء عن حقيقة حسن الصبّاح.
وأنقز أرواح كتيرة من شره.
ده مش هروب بس
ده إنتقام.
دم إبني في رقبته.
حاضر.
هطلب ليكي الإذن من مولانا.
وهيكون في حراسة على بيتك.
الوقت وقت فتنة.
هو ده وقتي.
وقت ظهوري للناس وكلامي ليهم.
وإنقاذ أرواحهم من الضلال.
هو أنتِ على مذهبهم؟
الشر مش في المذاهب.
الشر في تفسيرنا للمذهب يا مولاتي.
أنا صدقت حسن الصبّاح أكتر ما صدقت نفسي.
بقى هو مذهبي وديني.
ولما شفت الحقيقة عرفت إنه بيعبد نفسه.
وإن مذهبه هو مذهب الصبّاح.
وكأنك من أهل العلم في مذهبك.
والفضل للصبّاح.
أنا اللي الشيطان علمني الإيمان يا مولاتي.
مفيش كتاب حسن قرأه إلّا وقريته.
مفيش فكرة
مرّت في عقله إلّا ومرّت في عقلي.
كنت حبيبته وزوجته
وتابعة ليه.
مبارك يا يحيى.
أشكرك، أشكرك.
أنا عارف إن كان نفسك أكون أول راجل ألمسك.
وعارف برضو إنه غصب عنك.
كان لازم تبقي حور عين في حلم الجنة.
غصب عنك.
أنتِ شرفي يا نورهان.
التوب الأبيض اللي مفيش شيء ممكن يدنسه.
أنتِ أبويا وأمي.
روحهم ردت في نظرتك عشان تكمل فرحتي.
كل ده كان بيدور في قلبك يا يحيى ولسة شايفني زي ما أنا؟
أنا محدش لمسني يا يحيى.
أنا تعبت سنين كتير أوي.
شوفت الموت أكتر من مرة عشان أفضل حرة.
بس أنا كنت متأكدة إنك راجع.
وإيه لازمة البكاء والهمّ اللي إحنا فيه ده طيب؟
أنا بس مش مصدقة إن احنا بقينا في بيت واحد.
احنا بقينا في بيت واحد يا نورهان.
بس عارفة إيه اللي مضايقني بجد دلوقتي؟
إيه؟
إن أمك باعته فرخة واحدة بس.
ده ملخص الرسايل من ملك الفرنجة.
أنت عارف إن اللي مايدفعش الجزية
يقتل قائد أو إتنين
من كبرات جيوشه.
واللي يدفع أكتر
ممكن نساعده كمان.
نساعده!
إزاي يا مولانا؟
ممكن نقتل قادة جيوش أعداؤه.
ممكن نقطع طريق تجارته.
أيًّا كانت فين.
وأيًّا كانت البلد اللي بتمر بيها.
احنا كده هندخل في حروب وخلافات
مع أكتر من جهة.
واحنا مش مستعدين لده.
احنا لينا طريقة في التعامل مع المواقف اللي زي دي.
سيدنا لو موجود
يمكن هيبقى ليه رأي تاني.
الطريقة القديمة لازم تتغير.
أنا حامل.
صبي قوي.
الله أعلم.
أنا متأكد إنه صبي قوي.
فرحان؟
فوق ما عقلك يتصور.
كده آن الأوان.
أوان إيه؟
كده فهمتي هدف اللقاء والرحلة.
إيه هو؟
الصبي!
أنت بتعمل إيه؟
راجع القلعة.
وأنتِ هتستني هنا.
أستنى إيه؟ وقلعة إيه؟
أنت من أتباع ساكن القلعة؟
أنا هو.
أنا حسن الصبّاح.
والمهمة تمت والصبي القوي بقى في بطنك.
وهيكون إمام للدنيا كلها.
مش فاهمة حاجة.
تولدي وتربيه في الصحراء إنه يكون صبي قوي ومقاتل.
وأول ما يتم سن الرجولة ترسليه قلعة آلموت.
ومعاه الخاتم ده.
سواء كنت حي أو شهيد.
وهو هياخد مكانه ومكانته.
وماتقلقيش، مش هتخلى عنك.
المال هيوصل لحد عندك.
ده جنون!
ده مش جنون.
ده مستقبل أنا شايفه.
طب خدني معاك.
خدني معاك القلعة.
أنا زوجتك.
زوجتي هي دنيا زاد.
أنا كمان زيها!
أنا كمان زوجتك.
أنتِ أم الصبي وبس.
احفظي السر والأمانة.
مرات شيخ القلعة راجعة تاني عادي كده!
أكيد وراها سر!
أه
أو راجعة تدارى هنا
عشان تعمل مصيبة كبيرة من تحت راس حسن الصبّاح.
كلّفك بإيه المرة دي؟
تولعي أصفهان؟
نفس أفعال الصبّاح.
نفس الضلال.
أنا صدقت حسن الصبّاح وحبيته
لكن هو مابيحبش غير نفسه.
وإنه يكون صاحب مفتاح الجنة.
حسن قتل إبنه في سبيل إن اللي حواليه يؤمنوا بيه.
هو بيعبد نفسه.
ومذهبه هو مذهب الصبّاح.
فماتصدقوش كلامه ولا معجزاته.
لأنه بيبعت ولادكم لجهنم.
وأنا مش زي حسن الصبّاح.
أنا ربنا شال الغشاوة من فوق بصيرتي
وهو وقع في فخ نفسه.
وبعلنها قدامكم.
أنا دنيا زاد المؤمنة بمولانا الإمام
الكافرة بحسن الصبّاح.
خديجة!
مالك؟
أنا بكرهك. ابعدي عني، ابعدي عني!
ليه كل ده؟
أنا عملت إيه يزعلك؟
بتشتمي على أبويا وبتقولي للناس عليه كلام وحش!
أنا بكرهك وبحبه.
معلش.
وأنا بحبك.
وأنا قولت إن أنا بكرهك.
أبوكي ظالم.
أبويا عظيم.
خديجة!
أبوكي قتل أخوكي.
ده أبويا وبحبه مهما عمل.
- طب يا حبيبتي اهدي. - ابعدي عني قولت!
ربنا يحفظ مولانا حسن الصبّاح صاحب مفتاح الجنة.
اللي سيدة عملته
كان أهم بكتير من اللي عمله الوزير.
القتل والهرج والمرج قل.
كلامها كان له تأثير كبير.
ربنا يكفيك شر المرأة لما تكره.
المرأة كائن جميل ووديع
إلّا لما تُخان أو تُهان.
ساعتها تزلزل عرش السلطان.
إن كيدكنَّ عظيم.
وحناننا أعظم!
وإيه ضمان إستمرار الحنان يا مولاتي؟
الأمان.
الست في الحقيقة غايتها هو الأمان.
وراجلها هو أمانها.
لو مالقتش معاه الأمان بقى هتروح فين!
الجرح ده مالوش دواء غير جرح أعظم من اللي أفقدها الأمان.
ربنا يكفينا شر المرأة الجريحة.
وشر الراجل الخاين.
مولانا.
أنا كنت عايز أدخل للهادي.
بقالنا كام يوم مانعرفش عنه حاجة.
والأكل والشرب بيدخلوله يوم ويوم.
وأنا خايف عليه.
أنت هتخاف على إبن سيدنا أكتر مني!
العفو يا مولانا.
بس الهادي شاب صغير.
وأنا خايف محبسه يطوّل.
الهادي في المحبس لغاية ما سيدنا يأمر.
سيدنا في خلوة بقاله أيام
وبدأ الكلام يكتر
عن عدم ظهوره المطلق.
أنا مش بتكلم عن شباب الدعوة.
بتكلم عن كبار الدعاة والدعاة.
بلّغهم إن سيدنا موجود.
وإن ده إختبار لطاعته وطاعة روحه في عدم وجوده.
وإن هو اللي بيديني الأوامر اللي بقولهالكم.
أمر مولاي.
بالنسبة للهادي؟
خلي المسؤول عن حراسته يضاعف الطعام.
قالك إيه؟
كلام مش مفهوم.
أنا أخشى
إنه يكون عمل حاجة لا تغتفر.
الأيام هتفهمنا.
احضر لي حارس الهادي.
يعني لا قاعد معايا
ولا بتنظر ليّا ولا بتكلمني.
سرحت في قبري يا صهبان.
قبرك!
مكانه وشكله
وإيه مزروع جنبه.
وليه السيرة دي؟
لازم تفكر في البيت اللي هتكمل فيه باقي موتك.
احنا بنقعد في بيوت الدنيا سنين
وبنقعد في القبر أبد.
ووصلت لإيه في مسألة قبرك؟
أولًا يكون في مكان جميل.
رايق.
مش في أصفهان ولا طوس ولا سمرقند.
أنا عن نفسي أتدفن في الحمام.
أنا قبري هيكون في نيسابور.
جنب بستان فيه ورد وشجر.
وروايح جميلة
تحركها رياح الشمال.
وكل ربيع
يكون قبر عمر الخيام جنة.
فيها كل أنواع الورد والروايح الجميلة.
هتكون ساعتها تراب مش هتحس بحاجة!
أنت بتتكلم عن الجسد يا بلّان
مش الروح.
أنت عارف احنا إيه؟
أنا بلّان وعارف.
الحقيقة.
حقيقتنا إيه؟
إيه؟
روح طاهرة
ليها نور عظيم.
قادرة على المستحيل.
بس كل الطاقة الجميلة دي
محبوسة جوة قالب من تراب.
ضيق صغير.
ليه شهوات وغرايز ورغبات منحطة.
لو القالب الترابي ده
بغرايزه وشهواته
قدر يطقي الروح والنور اللي جواه
بيبقى الإنسان
بهيمة ميتة.
حتى لو كان في الظاهر عايش.
فهمت؟
لا!
ولا أنا قادر أفهم.
ساعات بحس إنك كافر!
وساعات بحس إنك بتعبد اللحظة اللي عايشها.
وساعات بحس إنك عالِم زاهد.
أنت إيه؟
أنا إيه!
أنا عمر الخيام
التايه بين الخيال الصافي
والوهم المرتبك.
طبائع الأنفس ركّبتها.
فكيف تجزي أنفسًا صغتها!
وكيف تُفني كاملًا!
أو ترى نقصًا
في نفس أنت صورتها.
الله.
إيه ده كله!
ولسه هتشوف عز وثروة عمرك ما شفتهم.
إزاي؟
هتروح عند بوابة قلعة آلموت.
وتصرخ بأعلى صوتك وتأمر الحراس إن همّا يفتحوا البوابة.
وتقولهم بكل ثقة
أنا مولاكم حسن الصبّاح.
حسن الصبّاح!
ويصدقوني إزاي بهيئتي دي
وأنا صعلوك مخمور؟
ما أنا هدّيلك ملابسي وأخد ملابسك المتهالكة دي.
منتهى العدل.
وبعد ما أصرخ
وأقولهم أنا مولاكم حسن الصبّاح؟
هتتفتحلك أبواب النعيم.
بس...
إذا إكتشفوا حقيقتي جوة
يقتلوني.
لا لا
لا لا أنا مش عايز أموت.
مش هتلحق تتقتل.
لأنك هتقابل حسن الصبّاح الحقيقي.
وهو بينبسط جدًا من اللي يتدّعي إنه هو.
هيكرمك بالعطايا المذهلة
وهيضحك من منظرك وهيطلق سراحك.
ويبدّل الملابس؟
فورًا!
غوري يا ملابس الشوم.
واستعد يا حمدان لملابس الأكابر.
يا حراس!
افتحوا البوابة!
أنا مولاكم حسن الصبّاح!
صاحب مفتاح الجنة.
أمّا صفات المجاهدة
فهي ألّا يحلف المتعلم بالله عز وجل
صادقًا أو كاذبًا.
وأن يفي بوعده.
وأن يتجنب لعن أي شيء.
وأن يكفّ يده عن مخلوقات الله.
وأن يتجنب الدعاء على أحد.
وألّا يشهد على أحد من أهل القبلة.
خد مكانك يا يحيى.
وأن يتجنب
أن يشهد على أحد من أهل القبلة
بالكفر.
أو بالنفاق.
ذلك أقرب للرحمة.
والأخلاق.
وأن يتجنب النظر الى المعاصي.
وألّا يعتمد على الخلق.
ولكن
يعتمد على الخالق.
بسم الله الرحمن الرحيم ولا حول ولا قوة إلّا بالله العليّ العظيم.
بسم الله.
فين يا مولانا محاربة الافكار الفاسدة
والدعاء على الظالم ولعن الظلمة؟
والله
إذا صلح حالك
ربنا يصلح بيك كل اللي حواليك.
بس احنا في وقت فتن يا مولانا والأعداء في كل مكان.
خلاص يبقى ده مقام مجاهدة النفس.
وجهاد النفس
ده من أكبر أنواع الجهاد.
وجهاد الكفار والظالمين؟
وَلَيَنصُرَنَّ اللَّهُ مَن يَنصُرُهُ ۗ
والله
لو نصرت ربنا على نفسك ربنا هينصرك على مين يعاديك.
حتى لو كان أهل الأرض كلهم.
تعالى تعالى.
الحمد لله على سلامة وصول سيدنا.
قوم عشان في رحلة روحية مهمة وكبيرة لازم المؤمنين يعرفوها.
وفيه رسايل عظيمة من السماء.
بتبشر بميلاد جديد لقلعة ألموت وشيخها.
أنا عملت كده عشان بحبك.
عشان تقدر تشيل وتستحمل اللي جاي.
جبروتي عين المحبة.
وقسوتي رحمة.
مش عاوز رحمتك!
اجهز واغتسل.
وكل واشرب.
بكرة اليوم الأهم.
في حياة مولاي الهادي بن حسن الصبّاح.
بسم الله والصلاة والسلام على رسول الله وعلى آله الطيبين.
والسلام على مولانا الإمام المستتر نزار عليه السلام.
أمّا بعد.
لمّا كان سيدنا يوسف هو حامل سر سيدنا يعقوب
وسادتنا آل البيت
هم ورثة السر العظيم.
فان سر حسن الصبّاح صاحب مفتاح الجنة
في روح وقلب وصدر
مولاي الهادي بن حسن الصبّاح.
فأنا قدامكم بعلنه وريثي.
وصاحب مكاني ومكانتي وصاحب مفتاح الجنة من بعدي.
له السيادة التامة والنور الأبهر.
ولقد رأيت منه العجائب.
ورأيت الملائكة تسلم عليه وتلقنه العلم.
ولقد أخبرت من مولانا الإمام عليه السلام
أنه الإمام من بعدي.
عليكم ليه الطاعة التامة.
في كل شأن من شئون دنياكم ودينكم.
من الأن والى ما شاء الله اليه من عمر.
قوموا وبايعوا أميركم.
ليك الطاعة في رقبتي ليوم الدين.
يا مولاي وإبن مولاي.
مولاي الهادي.
أنا الهادي بس يا برزك.
ليك الطاعة والمحبة التامة يا مولاي.
أنت إبن سيدنا.
فضلك علينا جميعًا.
أنت سره.
مش عارف دي حاجة تفرح ولا حاجة تقلق.
تفرح يا مولاي.
أنت الأمير إبن الأمير.
أنت سيدنا.
وأنا العبد الذليل.